Document ID: 32010D0785

A BIZOTTSÁG HATÁROZATA
(2010. december 17.)
a piriofenon hatóanyagnak a 91/414/EGK tanácsi irányelv I. mellékletébe való lehetséges felvételével kapcsolatban a részletes vizsgálatra leadott dosszié hiánytalanságának elvi elismeréséről
(az értesítés a C(2010) 9076. számú dokumentummal történt)
(EGT-vonatkozású szöveg)
(2010/785/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (3) bekezdésére,
mivel:
(1)
A 91/414/EGK irányelv előírja a növényvédő szerekben való felhasználásra engedélyezett hatóanyagok európai uniós listájának összeállítását.
(2)
A piriofenon hatóanyagra vonatkozó dossziét a ISK Biosciences Europe SA nyújtotta be 2010. március 31-én az Egyesült Királyság hatóságaihoz, a hatóanyagnak a 91/414/EGK irányelv I. mellékletébe való felvételére irányuló kérelemmel együtt.
(3)
Az Egyesült Királyság hatóságai jelezték a Bizottságnak, hogy előzetes vizsgálat alapján a szóban forgó hatóanyagra vonatkozó dosszié vélhetően megfelel a 91/414/EGK irányelv II. mellékletében előírt adat- és információszolgáltatási követelményeknek. A benyújtott dosszié egy, az adott hatóanyagot tartalmazó növényvédő szerre vonatkozóan vélhetően ugyancsak megfelel a 91/414/EGK irányelv III. mellékletében előírt adat- és információszolgáltatási követelményeknek. A kérelmező ezt követően a 91/414/EGK irányelv 6. cikkének (2) bekezdése szerint továbbította a dossziét a Bizottságnak és a többi tagállamnak, a Bizottság pedig átadta az Élelmiszerlánc- és Állat-egészségügyi Állandó Bizottságnak.
(4)
E határozattal európai uniós szinten hivatalosan meg kell erősíteni, hogy a dosszié alapvetően megfelel a 91/414/EGK irányelv II. mellékletében előírt adat- és információszolgáltatási követelményeknek, valamint az érintett hatóanyagot tartalmazó legalább egy növényvédő szer tekintetében az említett irányelv III. mellékletében előírt követelményeknek.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az e határozat mellékletében meghatározott hatóanyagra vonatkozó és a Bizottsághoz és a tagállamokhoz az e hatóanyagnak a 91/414/EGK irányelv I. mellékletébe történő felvétele céljából benyújtott dosszié alapvetően megfelel a 91/414/EGK irányelv II. mellékletében megállapított adat- és információszolgáltatási követelményeknek.
A dosszié - figyelemmel a javasolt felhasználásra - egy, a hatóanyagot tartalmazó növényvédő szer tekintetében megfelel a 91/414/EGK irányelv III. mellékletében megállapított adat- és információszolgáltatási követelményeknek is.
2. cikk
A referens tagállam folytatja az 1. cikkben említett dosszié részletes vizsgálatát, és a Bizottságnak a lehető leghamarabb, de legkésőbb 2011. december 31-ig megküldi vizsgálatai következtetéseit az 1. cikkben említett hatóanyagoknak a 91/414/EGK irányelv I. mellékletébe történő felvételére vagy a felvétel elutasítására és az ezzel kapcsolatos feltételekre vonatkozó ajánlásokkal együtt.
3. cikk
Ennek a határozatnak a tagállamok a címzettjei.
Kelt Brüsszelben, 2010. december 17-én.

Labels: 10
7
3
6
12